Zhantas/Cleaned-Uzbek_Wikipedia huggingface dataset:
Zoe Saldaña

Zoë Yadira Saldaña-Perego (1978-yil 19-iyunda tugʻilgan) — amerikalik aktrisa. Aktrisalik faoliyatini 1999-yil „Law & Order“ serialidagi kichik roli bilan boshlagan. Kinodagi debyutini „Center Stage“ (2000) filmi bilan qilgan. Nyota Uhura („Star Trek“ franshizasi filmlari), Neytiri („Avatar“ franshizasi filmlari), Gamora („Marvel kinematografiya koinoti“ mediafranshizasi filmlari) kabi rollari bilan shuhrat qozongan. Saldañaning ishtirokidagi filmlar umumjahon boʻylab kinoprokatlarda $15 milliarddan ortiq mablagʻ toʻplagan. „Time“ jurnali hozirlagan jahonning 100 eng nufuzli kishisi roʻyxatiga kiritilgan.

 

 

 

Turkum:1978-yilda tugʻilganlar
Turkum:Yashayotgan insonlar
Turkum:Amerikalik televideniye aktrisalari
Turkum:Amerikalik aktrisalar
Turkum:Amerikalik ovoz aktrisalari
Turkum:Afroamerikalik aktrisalar
Muharrem İnce

2018 yilgi Turkiyadagi prezidentlik saylovlarida Respublika Xalq Partiyasi (CHP) nomzodi. 
thumb|Muharrem İnce
thumb|Respublika Xalq Partiyasi
1964 yilda Yalova'da tug'ilgan. 2002 yilidan boshlab Turk parlamentining a'zosi ,shuningdek fizika o'qituvchisi.

 Boshqa ma'lumotlar 
Turk tilidagi shaxsiy veb-sayti
https://www.muharremince.com.tr 

Turkum:Yashayotgan insonlar
Stan Lee

Stan Lee (tugʻilgan paytidagi ismi — Stanley Martin Lieber ; 1922-yil 28-dekabr 2018-yil 12-noyabr) — amerikalik yozuvchi, muharrir, noshir va prodyuser; koʻplab komikslar personajlari yaratuvchisi. Jack Kirby va Steve Ditko bilan hamkorlikda Oʻrgimchak odam, X-Men, Temir odam, Thor, Hulk, Chumoli odam, Ari, Fantastik toʻrtlik, Qora pantera, Daredevil, Doktor Strange, Scarlet Witch, Qora beva va boshqa mashhur personajlarni oʻylab topgan. 

 Filmografiyasi 
thumb|right|Lee 2011-yilda

 

 
 
 
 
 

Turkum:1922-yilda tugʻilganlar
Turkum:Amerikalik erkak aktyorlar
Turkum:Amerikalik erkak ovoz aktyorlari
Turkum:Amerikalik kinoprodyuserlar
Abdulloh Abdulloh

Abdulloh Abdulloh ( tugʻ: 1960-yil 5-sentyabr, Kobul, Afgʻoniston) – afgʻon siyosatchisi, Afgʻoniston tashqi ishlar vaziri (2001-2006). 2014-yil 29-sentyabrdan 2020-yil 11-martgacha – Afgʻoniston Islom Respublikasi hukumati rahbariuz. 2001—2005-yillarda Tashqi ishlar vaziri.

 Biografiyasi 
1960-yilning 5-sentyabrida Kobulda pushtun-tojik oilasida tugʻilgan. Onasi Panjshir vodiysidan, otasi Qandahordan boʻlib, Muhammad Zohirshoh davrida yuqori davlat lavozimlarida faoliyat yuritgan, xususan, Meshrano jirgʻa aʼzosi boʻlgan.

1983-yilda Kobul universitetining tibbiyot fakultetini tamomlagan. Shu bois u „doktor“ taxallusini olgan. Maʼlum muddat Peshovar (Pokiston)da afgʻon qochoqlariga xizmat koʻrsatuvchi kasalxonada ishlagan va afgʻon mujohidlariga qoʻshilgan. Mujohidlarning mashhur dala qoʻmondoni Ahmadshoh Masʼudning maslahatchisi va yaqin yordamchisi boʻlgan. „Afgʻoniston islom jamiyati“ nazoratidagi mamlakatning shimoli-sharqiy hududlarida sogʻliqni saqlash ishlariga rahbarlik qilgan.

1992—2001-yillarda Burxoniddin Rabboniy hukumatida Mudofaa vazirligining rasmiy vakili, Tashqi ishlar vaziri oʻrinbosari va vaziri lavozimlarida faoliyat yuritgan. 2001—2005-yillarda Karzay maʼmuriyatida Tashqi ishlar vaziri boʻlgan. 2006—2009-yillarda Ahmadshoh Masʼud nomidagi xayriya jamgʻarmasiga rahbarlik qilgan. 2014—2020-yillarda „Milliy birlik hukumati“da ijro etuvchi hokimiyatning boshligʻi boʻlgan.

U deyarli barcha prezidentlik saylovlarida (2009, 2014 va 2019) oʻz nomzodini qoʻygan. Uning tarafdorlari 2019-yildagi saylov natijalarini tan olmadi va Abdulloh Abdullohni gʻolib deb eʼlon qildi. Natijada 2020-yil 9-mart kuni Kobulda ham Abdulloh Abdulloh, ham Ashraf Gʻanining inauguratsiyasi, yaʼni prezidentlik lavozimiga oʻtirish marosimi boʻlib oʻtdi. Uzoq tortishuvlar, afgʻon va xalqaro vositachilarning aralashuvi bilan ikki tomon „Oʻzaro hamkorlik va hokimiyat vakolatlarini taqsimlash boʻyicha kelishuv“ga erishdi. Abdulloh Abdulloh „Tolibon“ harakati bilan muzokaralarni olib borishga masʼul hisoblangan „Milliy yarashuv oliy kengashi“ raisi etib tayinlandi.

Dariy, pushtu, arab, ingliz va fransuz tillarida soʻzlashadi. Oilali, toʻrt farzandi bor. Sheʼriyat ixlosmandi.

2021-yil 26-avgust kuni Afgʻonistonda hokimiyatni qoʻlga olgan Tolibon harakati Abdulloh Abdulloh va mamlakatning sobiq prezidenti Hamid Karzayni uy qamogʻiga oldi.

 

Turkum:Afgʻonistonlik siyosatchilar
Turkum:Yashayotgan insonlar
Turkum:21-asr afgʻon siyosatchilari
Turkum:Afgʻoniston Tashqi ishlar vazirlari
2020

2020 3-mingyillik va XXI asrning 20-yilidir.

 Vafot etganlar 

 Yanvar 
 1-yanvar
 Don Larsen, amerikalik beyzbol oʻyinchisi (1929-yilda tugʻ.)
 David Stern, amerikalik biznesmen (1942-yilda tugʻ.)
 2-yanvar – John Baldessari, amerikalik konseptual rassom (1931-yilda tugʻ.)John Baldessari, Who Gave Conceptual Art a Dose of Humor, Is Dead at 88
 3-yanvar
 Abu Mahdi al-Muhandis, iroqlik-eronlik harbiy arbob (1954-yilda tugʻ.)
 Qasem Soleimani, eronlik general (1957-yilda tugʻ.)
 5-yanvar
 Anri Jergenia, Abxaziyaning 4-bosh vaziri (1941-yilda tugʻ.)Ушел из жизни абхазский политический деятель Анри Джергения (ruscha)
 Hans Tilkowski, germaniyalik darvozabon (1935-yilda tugʻ.)
 6-yanvar – Luís Morais, braziliyalik futbolchi (1930-yilda tugʻ.)Histórico goleiro do Corinthians e primeiro a usar luvas no Brasil, Cabeção morre aos 89 anos (portugalcha)
 7-yanvar
 Khamis Al-Dosari, saudiya arabistonilik futbolchi (1973-yilda tugʻ.)وفاة نجم الكرة السعودية خميس العويران بعد صراع مع المرض (arabcha)
 Silvio Horta, amerikalik ssenariychi va prodyuser (1974-yilda tugʻ.)
 Neil Peart, kanadalik barabanchi va lirik ijodkor (1952-yilda tugʻ.)Neil Peart, Rush Drummer Who Set a New Standard for Rock Virtuosity, Dead at 67
 Elizabeth Wurtzel, amerikalik yozuvchi va jurnalist (1967-yilda tugʻ.)The Guardian, Elizabeth Wurtzel, journalist and author of "Prozac nation" is dead
 8-yanvar
 Edd Byrnes, amerikalik aktyor (1932-yilda tugʻ.)
 Buck Henry, amerikalik aktyor, ssenariychi va prodyuser (1930-yilda tugʻ.)Buck Henry Dies: ʻThe Graduate’ Writer, ʻGet Smart’ Co-Creator & Early ʻSNL’ Favorite Was 89
 , ispaniyalik jamoat arbobi (1936-yilda tugʻ.)Muere la infanta Pilar de Borbón a los 83 años

 Kino
Tom Holland

Thomas Stanley Holland (1996-yil 1-iyunda tugʻilgan) — angliyalik aktyor. „BAFTA“ (2017) va „Saturn“ (2017, 2018, 2019) mukofotlari sovrindori. „Marvel kinematografiya koinoti“ (MKK) mediafranshizasi filmlaridagi Oʻrgimchak odam roli bilan katta shuhrat qozongan. 

 Filmografiyasi 

 

 

 
 

Turkum:1996-yilda tugʻilganlar
Turkum:Yashayotgan insonlar
Turkum:Angliyalik erkak aktyorlar
Turkum:Angliyalik erkak televideniye aktyorlari
Ilir Meta

Ilir Meta (1969-yil 24-mart, Chorovoda) – alban siyosatchisi, Albaniyaning sobiq prezidenti . 1999-yildan 2002-yilgacha Albaniya Bosh vaziri. 2002-yildan 2003-yilgacha va 2009-yildan 2010-yilgacha tashqi ishlar vaziri. 2013-yildan Albaniya parlamenti spikeri. Chap va oʻng hukumatlarda Bosh vazir oʻrinbosari, iqtisodiyot, savdo, energetika vaziri lavozimlarida ishlagan.

 Biografiyasi 
Tirana universitetining iqtisod fakultetining siyosiy iqtisod boʻlimini tamomlagan, aspiranturada ham tahsil olgan. Tirana universitetining Iqtisodiyot fakultetida oʻqituvchi boʻlgan. Bir qancha taniqli universitetlar va xorijiy akademiyalarda, jumladan Garvard universiteti, London iqtisodiyot maktabi va Berlindagi Yevropa akademiyasida maʼruzalar oʻqigan.

Albaniya Sotsialistik partiyasi (PS) aʼzosi sifatida Meta 1999-yildan 2002-yilgacha bosh vazir lavozimida ishlagan. Keyinchalik 2004-yilda Integratsiya uchun sotsialistik harakatga (LSI) asos solgan va partiyani boshqarishda davom etmoqda. 2009-yildan 2013-yilgacha LSI Demokratik partiya bilan hukumat koalitsiyasining aʼzosi boʻlgan.

2013-yilgi parlament saylovlaridan soʻng Ilir Meta 2013 yil 10 sentyabrda parlament spikeri etib saylandi. 2017-yil 28-aprelda Albaniya prezidenti etib saylandi. Uning nomzodi uchun 140 deputatdan 87 nafari ovoz berdi.

Anvar Xoʻja davridagi qatagʻonlarni qoralagan.

2021-yil 9-iyun kuni parlament prezidentga ishonchsizlik votumini eʼlon qildi. 104 nafari „maʼqul“, 7 nafari „qarshi“, 3 nafari „betaraf“ ovoz berdi. Yakuniy qaror Konstitutsiyaviy sud tomonidan uch oy ichida qabul qilinadi. Meta avvalroq impichment boʻyicha tergov qoʻmitasiga kelishdan bosh tortib, „konstitutsiyaga zid va noqonuniy institutdan kelgan har qanday soʻrovni eʼtiborsiz qoldirishini“ aytgandi.

Ilir Meta alban, ingliz va italyan tillarida gapiradi. Monika Kruemazi bilan turmush qurgan. Ularning Bora, Era va Besar ismli ikki qizi va bir oʻgʻli bor. 2017-yilda Albaniya prezidenti etib saylangan. 2017-yil 24-iyulda lavozimga kirishdi.

 

Turkum:Yashayotgan insonlar
Malcolm Turnbull

Malcolm Bligh Turnbull (24-oktyabr 1954-yil) – avstraliyalik sobiq siyosatchi va biznesmen, 2015-yildan 2018-yilgacha Avstraliyaning bosh vaziri boʻlib ishlagan. Avstraliya liberal partiyasi rahbari lavozimida ishlagan .

Turnbull Sidney universitetini tamomlagan, Oksforddagi Brasenose kollejida oʻqigan. Yigirma yildan koʻproq vaqt davomida jurnalist, huquqshunos, savdogar bankir va venchur kapitalisti boʻlib ishlagan. 1993-yildan 2000-yilgacha Avstraliya Respublikachilar Harakatining raisi boʻlgan va 1999-yilgi respublika referendumida muvaffaqiyatsiz oʻtgan „ha“ kampaniyasining yetakchilaridan biri boʻlgan. 2004-yilgi saylovda Yangi Janubiy Uelsdagi saylovda parlament aʼzosi (deputat) sifatida Avstraliya Vakillar palatasiga saylangan. 2007-yil yanvaridan 2007-yil dekabrigacha Hovard hukumatida atrof-muhit va suv resurslari boʻyicha vazir boʻlgan.

2007-yilgi saylovlarda ikkinchi oʻrinni egallagandan soʻng, Turnbull keyingi yili Liberal partiyaning yetakchiligini qoʻlga kiritdi va muxolifat lideri boʻldi. 2013-yilgi saylovda liberal-milliy koalitsiya gʻalaba qozonganidan soʻng, Abbott hukumatida Aloqa vaziri etib tayinlandi.

Ikki yil oʻtgach, Turnbull 2015-yil 14-sentyabrda Vazirlar Mahkamasidan isteʼfoga chiqdi va oʻn ovoz bilan liberal partiya rahbarligini muvaffaqiyatli qaytarib oldi. Ertasi kuni bosh vazir sifatida qasamyod qildi. Turnbull hukumati milliy innovatsiyalar va ilm-fanni kun tartibini oʻzining asosiy iqtisodiy ustuvor yoʻnalishi sifatida belgilab oldi. STEM taʼlimini ilgari surish, yangi startaplar uchun venchur kapitalini moliyalashtirishni koʻpaytirish va „gʻoyalar bum“ini boshlash ustida ish olib bordi. Turnbull rejalashtirish natijalarini yaxshilash, Gʻarbiy Sidney aeroporti kabi yirik infratuzilma loyihalariga sarmoya kiritishni ragʻbatlantirish uchun mahalliy va shtat hukumatlari bilan bitimlar tuzdi. 2016-yilda Turnbull Koalitsiyani ikki marta tarqatib yuborilgan saylovlarda kichik gʻalabaga olib keldi. Oʻzining ikkinchi muddatida Turnbull bir jinsli nikohni qoʻllovchi kampaniya olib bordi va bu kampaniya muvaffaqiyatli boʻldi. Qayta tiklanadigan energiya oʻtishni taʼminlaydigan Snowy Hydro 2.0 dasturini eʼlon qildi. 2017-yil oxirida ikki fuqarolik bilan bogʻliq xavotirlar tufayli parlamentni tark etishga majbur boʻldi.

Iqlim oʻzgarishi va energetika siyosatini isloh qilish uchun 2018-yil avgust oyida Turnbull milliy energetika kafolatini taklif qildi. Dastlab Vazirlar Mahkamasi tomonidan kelishilgan boʻlsa-da, partiya tomonidan rad etildi. 2018-yil 24-avgustdagi saylovda Scott Morrison gʻalaba qozondi va Turnbullning oʻrniga bosh vazir boʻldi.

Siyosatdan ketganidan beri Turnbull Avstraliyaning kiberxavfsizlik startapi – „Casada“ning maslahatchisi boʻldi.

 

 

 

Turkum:1954-yilda tugʻilganlar
Turkum:Yashayotgan insonlar
Turkum:Avstraliya Bosh vazirlari
Mauricio Macri

Mauricio Macri (8-fevral 1959) – argentinalik tadbirkor va siyosatchi, 2015—2019 yillarda Argentina prezidenti boʻlgan. 2005-yilda tashkil etilgan Respublikachilar (PRO) partiyasiga yetakchilik qilib keladi. 2007-yildan 2015-yilgacha Buenos-Ayres hukumatining boshligʻi lavozimida ishlagan. 2005-yildan 2007-yilgacha boʻlgan Deputatlar palatasining aʼzosi, Buenos-Ayres vakili boʻlgan. Mafkuraviy nuqtai nazardan, oʻzini Argentina oʻng markazidagi liberal va konservativ deb biladi. Panama hujjatlarida qayd etilgan.

Tandil shahrida tugʻilgan. Argentinaning Pontifik Katolik Universitetida qurilish muhandisi mutaxassisligiga oʻqigan va Kolumbiya universitetida biznes maktabida oʻqigan. 1991-yilda oʻgʻirlab ketilgan. Ozod qilinganidan keyin siyosatga kirdi. 1994-yildan 2007-yilgacha "Boca Juniors " futbol klubi prezidenti boʻlib ishlagan va uning daromadliligini tiklagan. 2003-yilda „Oʻzgarish majburiyati“ partiyasini ishga tushirdi va keyinchalik PRO partiyasiga aylantirdi. 2003-yilda Buenos-Ayres hukumati boshligʻi lavozimiga nomzodi muvaffaqiyatsizlikka uchragan. 2007-yildagi saylovda gʻalaba qozondi. Toʻrt yil oʻtgach, 2015-yilgi umumxalq saylovida Argentina prezidenti etib saylandi.

Makrining prezidentligi milliy iqtisodiyotni isloh qilish va diplomatik munosabatlarni yaxshilashga qaratilgan. U qatʼiy belgilangan valyuta kursi tizimidan „suzuvchi kurs“ga oʻtdi. Byudjet taqchilligini kamaytirish uchun eksportga soliqlarni olib tashladi va energiyaga subsidiyalarni qisqartirdi. Mamlakatni bosqichma-bosqich neoliberalizm bilan uygʻunlashtirib, Argentinani xalqaro bozorlarga qayta ochdi. Mamlakat ichkarisida moʻtadil ijtimoiy liberal siyosat olib bordi va energetika sektorini liberallashtirdi.

Inson huquqlarini poymol qilgani uchun Venesueladagi Nicolas Maduro hukumatiga keskin qarshi chiqdi va mamlakatda demokratiyani tiklashga chaqirdi. 2019-yilgi Venesuela prezidentlik inqirozi paytida milliy assambleya tomonidan Venesuela prezidenti etib saylangan Xuan Guaydoni tan oldi. Qoʻshma Shtatlar bilan munosabatlarni yaxshiladi va Yevropa Ittifoqi bilan erkin savdo kelishuviga erishdi. Vazifasining birinchi haftasida Argentina va Eron oʻrtasidagi anglashuv memorandumini bekor qildi.

Uning qonunchilik faoliyati samaradorligi jihatidan turlicha qabul qilindi. Uning prezidentligi korrupsiyaga qarshi kurashgani va Argentinaning suveren bozor qobiliyatini oshirgani uchun maqtovga sazovor boʻldi. Iqtisodiyotni jiddiy isloh qila olmagani, inflyatsiya va tashqi qarz oshib ketgani uchun tanqid qilindi. Ish haqi uning davrida pasayib ketdi, koʻplab kichik va oʻrta kompaniyalar oʻz faoliyatini toʻxtatdi. 2019-yilgi umumxalq saylovida Alberto Fernandesga magʻlub boʻldi.

 

Turkum:Yashayotgan insonlar
Don Cheadle

Donald Frank Cheadle Jr. (1964-yil 29-noyabrda tugʻilgan) — amerikalik aktyor, kinoprodyuser va rejissyor. „Oltin globus“ (1999, 2013) va „Grammy“ (2017) mukofotlari sovrindori.

 Filmografiyasi 
 Yil Film Rol Izohlar 1984 3 Days Angel 1985 Moving Violations Juicy Burgers Worker 1986 Punk 1987 Hamburger Hill Washburn 1988 Colors Rocket 1992 Roadside Prophets Happy Days Manager 1993 The Meteor Man Goldilocks 1995 Things to Do in Denver When You're Dead Rooster 1995 Devil in a Blue Dress Mouse Alexander 1996Rebound: The Legend of Earl "The Goat" Manigault 1997 Volcano Emmit Reese 1997 Rosewood Sylvester Carrier 1997 Boogie Nights Buck Swope 1998 Out of Sight Maurice Miller 1998 The Rat Pack Sammy Davis Jr. 1998 Bulworth L.D. 2000 Traffic Montel Gordon 2000 Mission to Mars Luke Graham 2000 The Family Man Cash 2001 Rush Hour 2 Kenny 2001 Things Behind the Sun Chuck 2001 Manic Doktor David Monroe 2001 Swordfish Agent J.T. Roberts 2001 Ticker Yoʻlovchi 2001 Ocean's Eleven Basher Tarr 2003 Abby Singer Oʻzi 2003 The United States of Leland Pearl Madison 2004 Ocean's Twelve Basher Tarr 2004 After the Sunset Henri Mooré 2004 The Assassination of Richard Nixon Bonny Simmons 2004 Unchained Memories: Readings From The Slave Narratives 2004 Hotel Rwanda Paul Rusesabagina 2005 Crash Det. Graham Waters 2006 The Dog Problem Doktor Nourmand 2006 King Leopold's Ghost Narrator 2007 Reign Over Me Alan Johnson 2007 Talk to Me Petey Greene 2007 Ocean's Thirteen Basher Tarr 2007 Darfur Now Oʻzi 2008 Traitor Samir Horn 2009 Hotel for Dogs Bernie 2009 The People Speak Oʻzi hujjatli film 2010 Brooklyn's Finest Clarence 'Tangoʻ Butler 2010 Temir odam 2 James „Rhodey“ Rhodes / War Machine 2011 The Guard FQB agenti Wendell Everett 2012 Flight Hugh Lang 2013 Temir odam 3 James „Rhodey“ Rhodes / Iron Patriot 2015 Avengers: Age of Ultron James „Rhodey“ Rhodes / War Machine 2015 Miles Ahead Miles Davis 2016 Captain America: Civil War James „Rhodey“ Rhodes / War Machine 2016 Kevin Hart: What Now? Oʻzi 2018 Avengers: Infinity WarJames „Rhodey“ Rhodes / War Machine 2019 Captain Marvel epizod rolda Avengers: Endgame 2021 With/In No Sudden Move Space Jam: A New Legacy Al-G Rhythm 2022 White Noise Murray 2024 Unstoppable Post-pradakshnJennifer Lopez & Jharrel Jerome Pic ‘Unstoppable’ From Artists Equity Returns To Filming Next Week; Don Cheadle, Michael Peña & Bobby Cannavale Join Cast As Amazon MGM Boards

 

 
 

Turkum:1964-yilda tugʻilganlar
Turkum:Yashayotgan insonlar
Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Afroamerikalik erkak aktyorlar
Turkum:Grammy mukofoti sovrindorlari
Turkum:LGBT huquqlari faollari
Turkum:Amerikalik erkak ovoz aktyorlari
Turkum:Amerikalik kinoprodyuserlar
Alan Silvestri

Álan Éntoni Silvéstri — (1950-yil 20-mart NewYork,AQShda tugʻilgan) amerikalik bastakor, kinofilmlar uchun musiqalarning muallifi.

 
Turkum:Yashayotgan insonlar
Turkum:Grammy mukofoti sovrindorlari
Abdul Hamid (siyosatchi)

Abdul Hamid (1-yanvar 1938-yil) – Bangladeshning 16-prezidenti . Bangladesh tarixidagi eng uzoq muddat ishlagan prezident boʻlib, 2013-2023-yillarda faoliyat koʻrsatgan.

 Biografiyasi 
Hamid Kishoreganj tumaniga qarashli Mithamain Upazilaning Kamalpur qishlogʻida Muhammad Tayebuddin va Tomiza Xotun oilasida tugʻilgan. Ilk taʼlimni qishloq boshlangʻich maktabida boshlagan. Boshlangʻich taʼlimni tugatgandan soʻng, Bhairab shahridagi Bhairab KB Pilot High Schoolga kirdi. Hamid Kishoreganjdagi Gurudayal hukumat kollejini tugatgan. Dakka universiteti yuridik fakultetini tugatgan. 1990-96-yillarda 5 marta Kishoregonj tuman advokatlar kengashi raisi boʻlgan.

1959-yilda Gurudayal hukumat kollejining Chhatra partiyasiga kirdi. 1966-67 yillarda partiya Mymensingh tumani boʻlimining vitse-prezidenti etib saylangan. 1969-yil oxirida Avami partiyasiga kirdi. 1970-yilgi Pokiston saylovida Hamid Mymensingh 18-saylov okrugi boʻyicha parlament aʼzosi etib saylandi. 1973, 1986, 1991, 1996, 2001 va 2009-yillardagi umumiy saylovlarda partiya nomzodi sifatida Kishoreganj-5 saylov okrugi deputati etib saylangan. Avami partiyasi hukumati 1996-2001-yil davrda Bangladesh Milliy parlamenti spikeri oʻrinbosari boʻlgan. 2009-yil 25-yanvarda Milliy parlament spikeri boʻldi. 2013-yilda „Mustaqillik“ mukofoti bilan taqdirlangan.

Hamid 2013-yilning 14-martida Bangladesh prezidenti vazifasini bajaruvchi etib tayinlangan. Singapurda kasalxonada davolanayotgan Prezident Zillur Rahmon esa olti kundan keyin vafot etdi. 2013-yil 22-aprelda raqibsiz prezident etib saylandi. 24-aprel kuni qasamyod keltirdi. 2018-yil 7-fevralda u ikkinchi muddatga raqobatsiz qayta saylandi.

Hamid Myanmada Rohinja musulmonlari uchun Birlashgan Millatlar Tashkiloti tomonidan boshqariladigan gumanitar koridor tashkil etishni taklif qildi.

 

Turkum:Yashayotgan insonlar
Turkum:Bangladesh prezidentlari
Kessarin Ektawatkul

Kessarin Ektawatkul (tay: ประพิมพ์พร กาญจันดา) tay taekvondochisi va kino aktrisasidir.เกศริน เอกธวัชกุล (นุ้ย) U 2004-yili Panna Rittikrai'ning Born to Fight filmida debutlik qildi. Shundan keyin u bir necha filmda ijro etdi va kino olamida shuhrat qozondi. Kessarin Ektawatkul chiroyli, emchakliNui Kessarin's breasts va turmushga chiqmagan.

 Filmografiyasi 
 2008: Somtum
 2009: VanquisherManop Udomdej: 

 
 Fotografiyasi (th-wiki)
 Kessarin Ektawatkul // Alchetron (Free Social Encyclopedia for the World) 

 

Turkum:Alifbo boʻyicha aktrisalar
Turkum:Tailand
Turkum:Tailandlik aktrisalar
Muzqaymoq (Odil Yoqubov asari)

Muzqaymoq - Odil Yoqubovning asarihttp://ziyouz.uz/ozbek-nasri/odil-yoqubov/odil-yoqubov-muzqaymoq-hikoya/.

Tavsifi
Asarda turli bo'xtonlar tufayli qamalgan beayb insonlar hayoti gavdalanadi.

 

Turkum:Odil Yoqubov asarlari
Kapitan Amerika

Kapitan Amerika (taxallusi; haqiqiy ismi – – Marvel komikslaridagi superqahramon. Joe Simon va Jack Kirby tomonidan yaratilgan. Personaj haqidagi birinchi komiks ( #1) 1940-yilning 20-dekabrida chop etilgan.

 

 
 
 

*
Turkum:Marvel Comics qahramonlari
Matthew Festing

Friar Robert Matthew Festing (30-noyabr 1949 – 3-dekabr 2021) – Malta suveren harbiy ordenining 79-hukmdori, cherkov shahzodasi va gospitalyerlar ordeni yetakchisi. 2017-yil 28-yanvarda Vatikanda toj kiydirilgan"The Grand Master Fraʼ Matthew Festing resigns from office ".

 Hayoti 
Francis Festingning oʻgʻli, feldmarshali va 1958-yildan 1961-yilgacha Britaniya Imperator Bosh shtabining boshligʻi. Buyuk Usta, 1539-yilda shahid boʻlgan Malta ordeni ritsari, muborak Adrian Forteskuning avlodidan hisoblanadi.

Taʼlimni Kembrijdagi John kollejida va Yorkshiredagi Benedikt tarix maktabida olgan.

Artilleriya boʻlinmalarida xizmat qilgan va zahiradagi polkovnik unvoniga ega.

Northumberland lord leytenantining oʻrinbosari edi.

1977-yilda orden aʼzosi boʻldi.

1993-2008-yillarda Buyuk Britaniyaning Grand Priori boʻlgan.

Ordenning Bosniya, Serbiya, Xorvatiya va Kosovodagi gumanitar missiyalariga rahbarlik qilgan.

2008-yil 11-martda Avliyo Ioann, Quddus, Rodos, Maltaning 79-shahzodasi va suveren harbiy mehmondoʻstlik ordenining Grand Masteri etib saylandi.

2017-yilning 24-yanvarida Rim papasi Fransiskning iltimosiga koʻra, 2016-yil dekabrida Buyuk kansler Albrext fon Boslagerning isteʼfosi bilan bogʻliq bahslar natijasida oʻz lavozimini tark etdi.

2021-yilning 4-noyabrida sogʻligʻi yomonlashganligi tufayli kasalxonaga yotqizilgan va 12-noyabr kuni 72 yoshida vafot etgan.
Marvel Comics

Marvel Comics (inglizchadan — „moʻjiza“) — nashriyot; komikslarni tayyorlash va nashr qilish bilan shugʻullanadi. The Walt Disney Company mediakonglomerati tarkibiga kiradi. Nashriyotga 1939-yil asos solgan. Shtab-kvartirasi AQShning Nyu-York shahrida joylashgan.

Marvel „Oʻrgimchak odam“, „Temir odam“, „Rosomaxa“, „Kapitan Amerika“, „Qora beva“, „Thor“, „Hulk“, „Daredevil“, „Doktor Strange“, „Qora pantera“, „Kapitan Marvel“ kabi superqahramonlari, „Qasoskorlar“, „X-Men“, „Fantastik toʻrtlik“, „Galaktika qoʻriqchilari“ kabi superqahramonlar jamoalari, shuningdek, „Doktor Doom“, „Magneto“, „Yashil goblin“, „Red Skull“, „Loki“, „Ultron“, „Thanos“, „Zabtkor Kang“, „Venom“, „Galactus“ kabi salbiy qahramonlari bilan mashhurdir. Marvel komikslaridagi personajlarning aksarisi „Yer-616“ deb ataluvchi xayoliy olamda yashashadi.

2009-yilning 31-dekabrida The Walt Disney Company kompaniyasi Marvel Comicsni $4,24 milliard evaziga sotib olgan. 

 Marvel personajlariga asoslanib ishlangan filmlar
Samsung Galaxy S8

Samsung Galaxy S8 - ko'rinishi ramasiz smartfon.

Izoh 
 Akkumulyatori 3000 mAh 
 Ekrani 5.6 dyumli quad hd ekran
Marvel kinematografiya koinoti

Marvel kinematografiya koinoti (MKK)  — AQSh mediafranshizasi. Franshiza Marvel Studios kinostudiyasi tomonidan ishlangan filmlar, teleseriallar, qisqa metrajli filmlar va veb-seriallarni oʻz ichiga oladi.

 Filmlar 

MKK filmlari „fazalar“ deb ataluvchi guruhlarga boʻlingan.

 The Infinity Saga 
Birinchi, ikkinchi va uchinchi fazalar „Infinity Saga“ („Cheksizlik sagasi“) deb ataladi.

Birinchi fazaga kiruvchi filmlar: Iron Man (2008), The Incredible Hulk (2008), Iron Man 2 (2010), Thor (2011), Captain America: The First Avenger (2011) va The Avengers (2012).

Ikkinchi fazaga kiruvchi filmlar: Iron Man 3 (2013), Thor: The Dark World (2013), Captain America: The Winter Soldier (2014), Guardians of the Galaxy (2014), Avengers: Age of Ultron (2015) va Ant-Man (2015).

Uchinchi fazaga kiruvchi filmlar: Captain America: Civil War (2016), Doctor Strange (2016), Guardians of the Galaxy Vol. 2 (2017), Spider-Man: Homecoming (2017), Thor: Ragnarok (2017), Black Panther (2018), Avengers: Infinity War (2018), Ant-Man and the Wasp (2018), Captain Marvel (2019), Avengers: Endgame (2019) va Spider-Man: Far From Home (2019).

 The Multiverse Saga 
Toʻrtinchi, beshinchi va oltinchi fazalar „The Multiverse Saga“ („Multi-olam sagasi“) deb ataladi.

Toʻrtinchi fazaga kiruvchi filmlar: Black Widow (2021), Shang-Chi and the Legend of the Ten Rings (2021), Eternals (2021), Spider-Man: No Way Home (2021), Doctor Strange in the Multiverse of Madness (2022), Thor: Love and Thunder (2022) va Black Panther: Wakanda Forever (2022).

Beshinchi fazaga kiruvchi filmlar: Ant-Man and the Wasp: Quantumania (2023), Guardians of the Galaxy Vol. 3 (2023), The Marvels (2023), Captain America: New World Order (2024), Thunderbolts (2024) va Blade (2024).

Oltinchi fazaga kiruvchi filmlar: Deadpool 3 (2024), Fantastic Four (2025), Avengers: The Kang Dynasty (2025) va Avengers: Secret Wars (2026).

 Teleseriallar 

 Komikslar 

 

 
 A Marvel Cinematic Universe Timeline (inglizcha)
 Marvel Cinematic Universe Wiki (inglizcha)
Qunut duosi

Qunut — vitr namozining 3-rakatida oʻqiladigan duo boʻlib, uni oʻqish vojib hisoblanadi. Ammo „robbana“ duosini oʻqisa ham vojibni bajargan hisoblanadi. Namoz oʻquvchi vitr namozini maxfiy qiroat bilan yolgʻiz oʻqiydi. Ramazon oyida esa tarovihdan keyin jamoat bilan oʻqiydi. Unda imom vitr namozining barcha rakʼatida ovoz chiqarib (jahriy) qiroat qiladi. Qunut duosini esa ovoz chiqarmasdan (maxfiy) oʻqiydiHow to Perform Qunut.

 Matni 
Arabchasi:
 
 

Transkripsiyasi:
 Allohumma innaa nastaʼiynuka va nastagʻfiruk. Va nuʼminu bika va natavakkalu alayka Va nusniy alaykal xoyro kullah. Nashkuruka va laa nakfuruk. Va naxlaʼu va natruku may yafjuruk.
 Allohumma iyyaka naʼbudu va laka nusolliy va nasjudu va ilayka nasʼaa va nahfidu. Narjuu rohmatak va naxshaa azaabak. Inna azaabaka bil kuffaari mulhiq.

Tarjimasi:
 Allohim! Biz Sendan yordam istaymiz, gunohlarimizni afu etishingni soʻraymiz. Allohim! Senga imon keltiramiz, ishlarimizda Senga suyanamiz va Senga tavakkal qilamiz. Va Senga hamd aytamiz. Butun yaxshiliklar Sendandir. Bizlarga berganing shuncha neʼmatlar tufayli Senga shukrona aytamiz va nonkoʻrlik qilmaymiz. Senga qarshi nonkoʻrlik qilgan gunohkorlardan ayrilamiz, ular bilan aloqani uzamiz.
 Allohim! Biz yolgʻiz Sengagina qullik qilamiz, namozni Sen uchungina oʻqiymiz. Sengagina sajda qilamiz. Sengagina intilamiz. Ibodatni xushu'-kamtarlik bilan ado etamiz. Rahmating koʻp boʻlishini soʻraymiz, azobingdan qoʻrqamiz. Hech shubha yoʻqki, Sening azobing kofirlargadir.
Netta Barzilai

Netta Barzilai yoki Netta (22-yanvar, 1993-yili tugʻilgan, Hod HaSharon) — isroil qoʻshiqchisidirhttp://jewish.ru/ru/events/israel/185522/https://eurovision.tv/story/israel-netta-2018-first-rehearsal-backstage-wrap.

Netta Lissabonda oʻtkazilgan 2018-yilgi Eurovision qoʻshiq tanlovida Isroil nomidan "Toy" (Oʻyinchoq) ashulasini ijro etibhttps://www.jpost.com/OMG/Game-on-Israels-Netta-advances-to-Eurovision-finals-with-hit-song-Toy-554855, 529 ball bilan birinchilikni qoʻlga kiritdi.

 

Mukofot va yutuqlariAvvalgi gʻolib: Salvador Sobral «Amar pelos dois qoʻshigʻi» bilan25px
Eurovision qʻoshiq tanlovining gʻolibi

2018Keyingi gʻolib: "nomaʼlum"

 

Turkum:Yashayotgan insonlar
Juan Manuel Santos

Juan Manuel Santos Calderón (10-avgust 1951) – kolumbiyalik siyosatchiColombia president backs same-sex marriage, Washington Blade, 27-may 2014., 2010-yildan 2018-yilgacha Kolumbiya prezidenti boʻlgan. 2016-yilgi tinchlik boʻyicha Nobel mukofotining yagona laureati edi .

Maʼlumoti boʻyicha iqtisodchi va kasbi boʻyicha jurnalist boʻlgan Santos boy va nufuzli Santos oilasining aʼzosi boʻlib, 1913-yildan 2007-yilgacha Kolumbiyaning „El Tiempo“ gazetasining asosiy aksiyadorlari boʻlishgan .

1991-yilda Santos Prezident Sezar Gaviria Trujillo tomonidan Kolumbiyaning birinchi tashqi savdo vaziri etib tayinlandi. 2000-yilda Prezident Andres Pastrana Arango tomonidan moliya va davlat krediti vaziri etib tayinlandi.

2002-yilda saylangan prezident Alvaro Uribe Velez boshqaruvi davrida mashhurlikka erishdi. 2005-yilda Santos Prezident Uribe siyosatini qoʻllab-quvvatlagan. 2006-yilda Uribe qayta saylanganidan soʻng, Santos Mudofaa vaziri etib tayinlandi va Prezident Uribening xavfsizlik siyosatini himoya qilishni davom ettirdi. Uning mudofaa vazirligidagi faoliyati "yolgʻon pozitivlar" mojarosi va minglab tinch aholining qirgʻini tufayli qoralangan edi.

2010-yilda prezidentlik saylovlarida gʻalaba qozondi.

2016-yil 7-oktabrda Santos „Yoʻq“ kampaniyasi boshchiligidagi kelishuv boʻyicha oʻtkazilgan referendumda magʻlubiyatga uchragan. Uribening Demokratik Markazi kichik hisobda gʻalaba qozondi. Shunga qaramay, mamlakatda FARC partizanlari bilan tinchlik shartnomasini tuzish borasidagi saʼy-harakatlari uchun Tinchlik uchun Nobel mukofoti laureati deb eʼlon qilindi. Kolumbiya hukumati va FARC 24-noyabr kuni qayta koʻrib chiqilgan tinchlik bitimini imzoladi va uni ikkinchi referendum oʻtkazish oʻrniga ratifikatsiya qilish uchun Kongressga yubordi. Kongressning ikkala palatasi 2016-yil 29-30-noyabr kunlari qayta koʻrib chiqilgan tinchlik bitimini ratifikatsiya qildi va bu mojaroga barham berdi. Shartnoma mamlakatda chuqur boʻlinish va qutblanishni keltirib chiqardi. Santos Time jurnalining 100 nafar nufuzli kishilaridan biri sifatida tan olingan. Uribening yangi himoyachisi Santosning FARC partizanlari bilan tinchlik shartnomasining tanqidchisi Iván Duque Márquez boʻldi.

 

Turkum:Yashayotgan insonlar
Avengers: Endgame

„Avengers: Endgame“ (oʻzbekcha da „Qasoskorlar: Intiho“ oʻlaroq maʼlum) — 2019-yilda chiqarilgan superqahramonlik filmi; „Marvel kinematografiya koinoti“ (MKK) mediafranshizasidagi yigirma ikkinchi film; „Avengers: Infinity War“ (2018) filmining mantiqiy davomi. Marvel Comics komikslaridagi ayni nomli superqahramonlar jamoasiga asoslangan. Marvel Studios tomonidan ishlangan, Walt Disney Studios Motion Pictures tomonidan esa tarqatilgan. Filmga Anthony va Joe Russolar rejissyorlik qilgan. Ssenariyni Christopher Markus va Stephen McFeely yozgan. Bosh rollarni Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Don Cheadle, Paul Rudd, Brie Larson, Karen Gillan, Danai Gurira, Benedict Wong, Jon Favreau, Bradley Cooper, Gwyneth Paltrow va Josh Brolin ijro etgan.

Film premyerasi 2019-yilning 22-aprelida Los-Anjeles shahrida boʻlib oʻtgan. 2019-yilning 26-aprelidan AQSh, 29-aprelidan esa Oʻzbekiston kinoteatrlarida namoyish etila boshlagan. Umumjahon boʻylab kinoprokatlarda $2,799 milliard mablagʻ toʻplab, tarixdagi eng kassabop filmga aylangan (2019-yilning iyulidan 2021-yilning martigacha). Filmning sikvellari — „Avengers: Doomsday“ va „Avengers: Secret Wars“ mos ravishda 2026- va 2027-yilda chiqarilishi rejalashtirilgan.

 Rollarda 
 Robert Downey Jr. — Tony Stark / Temir odam
 Chris Evans — Steve Rogers / Kapitan Amerika
 Mark Ruffalo — Bruce Banner / Hulk
 Chris Hemsworth — Thor
 Scarlett Johansson — Natasha Romanoff / Qora beva
 Jeremy Renner — Clint Barton / Hawkeye
 Don Cheadle — James Rhodes / War Machine
 Paul Rudd — Scott Lang / Chumoli-odam
 Brie Larson — Carol Danvers / Kapitan Marvel
 Karen Gillan — Nebula
 Danai Gurira — Okoye
 Benedict Wong — Wong
 Jon Favreau — Happy Hogan
 Bradley Cooper — Rocket
 Gwyneth Paltrow — Pepper Potts
 Josh Brolin — Thanos

 Oʻzbekcha dublyaj 
 Tarjimon: Davron Abdullayev
 Rejissyor va ovoz rejissyori: Jamshid Tangliberdiyev
 Rejissyor yordamchisi: Raʼno Suyunova
 Montaj ustasi: Hamidulla Latipov
 Texnik xodim: Muhammadli Rashidov
 Bekzod Muhammadkarimov — 
 Hoshim Arslonov — 
 Muhammadjon Xoʻjayev — 
 Elbek Mirzohidov — 
 Zulximor Moʻminova — 

 Musiqasi 

 

 
 
 
 

Turkum:2019-yil filmlari
Turkum:AQSh filmlari
Turkum:Superqahramonlar haqidagi AQSh filmlari
Turkum:AQSh ilmiy fantastik filmlari
Turkum:AQSh jangari filmlari
Turkum:Marvel kinematografiya koinoti filmlari
Turkum:2019-yil 3D filmlari
Turkum:AQSh 3D filmlari
Turkum:Ingliz tilidagi filmlar
Turkum:IMAX filmlar
Anglo-russkiy russko-angliyskiy vizualniy mini-slovar

„Anglo-russkiy russko-angliyskiy vizualniy mini-slovar“  — rasmlar bilan bezatilgan inglizcha-ruscha lugʻat. Lugʻat Jean-Claude Corbeil hamda Ariane Archambault fransuz tilida tuzgan lugʻat asosida nashrga tayyorlangan. Kitob huquqlari QA International tashkilotiga tegishlidir.

Inglizcha-ruscha nashr ilk bor 2014-yil Moskva shahrida „Eksmo“ nashriyotida bosilib chiqqan. 2016-, 2018-yillarda qayta chop etilgan. Lugʻatdan 13 500 soʻz hamda 5 500 rasm oʻrin olgan.

„Anglo-russkiy russko-angliyskiy vizualniy mini-slovar“ boshqa tillar juftligida ham chop etilgan. Ruscha-inglizcha versiya Rossiyada ayrim oliy taʼlim muassalasrining dasda talabalarga tavsiya qilinadgian qoʻshimcha adabiyorlardan oʻrin olgan.

 

 
 QA International sayti 

Turkum:Inglizcha-ruscha lugʻatlar
Turkum:Ruscha-inglizcha lugʻatlar
Jack Kirby

Jack Kirby (tugʻilgan paytidagi ismi — Jacob Kurtzberg ; 1917-yil 28-avgust 1994-yil 6-fevral) — amerikalik yozuvchi, rassom, komikslar redaktori. Stan Lee va Steve Ditko bilan hamkorlikda Chumoli odam, Kapitan Amerika, Qora pantera, Hulk, Thor, Temir odam, Fantastik toʻrtlik, X-Men va boshqa mashhur personajlarni oʻylab topgan.

 

 

 
 

Turkum:1917-yilda tugʻilganlar
Turkum:1994-yilda vafot etganlar
Turkum:Amerikalik rassomlar
Olamga nur sochgan oy

Olamga nur sochgan oy yoki Qamar Bani Hashim – 2008-yilda Livanning Islam Channel telekanalida namoyish etilgan tarixiy teleserial . Ushbu teleserialda Islom dini paygʻambari Muhammad hayoti haqida hikoya qilinadi .

 Mazmuni 
2008-yilda Mahmud Abdulkarim ssenariysi va Muhammad Shayx Najib rejissyorligida tasvirga olingan. Serialda Muhammadning bolalik, oʻsmirlik va yetuklik davrlari, ilohiy vahiy kelishi, birinchi musulmonlarning eʼtiqod yoʻlidagi sharaf va mashaqqatlari, Islomning keng yoyilib borilishi haqida hikoya qilinadiMuhammad (sav)ga bagʻishlangan serial ekranlarga chiqadi.

 Rollarda 
 Rashid Assaf – Hamza ibn Abdul Muttolib
 Bassim Yahur – Abdulmuttalib
 Asad Fidda – Umayya ibn Xalaf
 Naja Safkuniy – Abu Sufyon
 Taysir Idris – Abu Jahl
 Zuhayr Ramadan – Abu Lahab
 Mahmud Nasr – Zayd ibn Horisa
 Ali Karim – Utba ibn Robiya
 Yasir Abdullatif – Bilol ibn Raboh

 

 
 Rasmiy sayti 
 

 Yana qarang 
 Umar (serial)

Turkum:Tarixiy seriallar
Turkum:Muhammad
Christopher Markus va Stephen McFeely

Christopher Markus (1969-yil 16-oktyabrda tugʻilgan) va Stephen McFeely (1970-yil 24-fevralda tugʻilgan) — amerikalik ssenariynavislar va kinoprodyuserlar.

Filmografiyasi
 Kino 
 Yil Film Rejissyor Izohlar 2004 „The Life and Death of Peter Sellers“ Stephen Hopkins 2005 „The Chronicles of Narnia: The Lion, the Witch and the Wardrobe“ Andrew Adamson 2007 „You Kill Me“ John Dahl 2008 „The Chronicles of Narnia: Prince Caspian“ Andrew Adamson 2010 „The Chronicles of Narnia: The Voyage of the Dawn Treader“ Michael Apted 2011 „Captain America: The First Avenger“ Joe Johnston 2013 „Pain & Gain“ Michael Bay „Thor: The Dark World“ Alan Taylor 2014 „Captain America: The Winter Soldier“ Anthony va Joe Russo 2016 „Captain America: Civil War“ 2018 „Avengers: Infinity War“ 2019 „Avengers: Endgame“ Hamprodyuserlar sifatida qatnashishgan 2022 „The Gray Man“ Ijrochi prodyuserlar sifatida qatnashishgan 2025 „The Electric State“ Post-pradakshn 2026 „Avengers: Doomsday“faqat Stephen McFeely 2027 „Avengers: Secret Wars“

 Televideniye 
 Yil Serial Ssenariychi Prodyuser Yaratuvchi Izohlar 19992000 „Good vs Evil“ Qism: „M Is for Morlock“ 20152016 „Agent Carter“ 

 

 
 
 

Markus, Christopher
McFeely, Stephen
Prolaktin

Prolaktin (laktotropin nomi bilan ham ataladi) sut emizuvchilarda sut ishlab chiqarishni taʼminlashda asosiy rol oʻynaydigan proteindir. U turli umurtqalilarda, jumladan insonlarda 300 dan ortiq jarayonlarga taʼsir oʻtkazadi. Prolaktin ovqatlanish, juftlashish, estrogenlar bilan davolash va ovulatsiyaga javoban gipofiz bezidan ishlab chiqariladi. Shuningdek, u metabolizm, immun sistemasi regulatsiyasi hamda meʼda osti bezi rivojlanishida muhim rol oʻynaydi.

Proklaktin 1930-yili Oscar Riddle tomonidan inson boʻlmagan hayvonlarda kashf etilgan, 1970-yilda esa Henry Friesen tomonidan insonlarda tasdiqlangan. Bundan tashqari, prolaktin PRL geni tomonidan kodlangan peptid gormoni hisoblanadi.

 

 
 Prolaktin. MedlinePlus Encyclopedia.
Sherali Mirzo

Sherali Mirzo (24-may 1967) – tojikistonlik harbiy, davlat va siyosat arbobi, 2013-yil 20-noyabrdan buyon Tojikiston Mudofaa vaziri.

 Faoliyati 
Mirzo 1967-yilda Tojikiston Sovet Sotsialistik Respublikasi Xatlon viloyatining Moskva (hozirgi Hamadoniy) tumanida tugʻilgan. Perm oliy harbiy qoʻmondonlik akademiyasini tamomlagan va 1994-yilda mustaqillikka erishgandan soʻng qurolli kuchlar safiga qoʻshilgan. Tojikiston fuqarolar urushi yillarida Vose tumani harbiy qoʻshinlariga qoʻmondonlik qilgan. 1994-1995-yillarda Mudofaa vazirligi harbiy tayyorgarlik boshqarmasi katta ofitseri, 1997-2002-yillarda esa 7-alohida motooʻqchi batalyoni komandiri. Bu lavozimga oʻsha yilning 13-avgustida polkovnik Mahmud Xudoyberdiyev oʻrniga tayinlangan edi. U toʻrt yil davomida Rossiya Qurolli Kuchlari Bosh shtabining Harbiy akademiyasida oʻqidi.

2005-2006-yillarda Tojikiston mudofaa vaziri oʻrinbosari lavozimida ishlagan. Tojikiston milliy xavfsizlik davlat qoʻmitasining chegara qoʻshinlari qoʻmondoni, shuningdek, qoʻmita raisining birinchi oʻrinbosari lavozimlarida ishlagan. 2013-yil 3-oktyabrda Prezident Emomali Rahmon tomonidan Mudofaa vaziri etib tayinlandi. Mudofaa vaziri lavozimidan „sogʻligʻi yomonlashgani“ tufayli isteʼfoga chiqqan Sherali Xayrulloyevning oʻrnini egalladi.

2018-yilning noyabr oyida Mirzo Baljuvon tumanida oʻz mablagʻi hisobidan sogʻlomlashtirish markazi qurgani maʼlum boʻldi. Uning rahbarligida Soʻgʻd viloyatidagi Choruxdayron harbiy poligonida Oʻzbekiston bilan ilk harbiy mashgʻulotlar oʻtkazildi. Qurolli Kuchlar qoʻmondonlik markazi ham uning davrida ishga tushirildi. 2021-yilda Tehronga tashrif buyurib, general Muhammad Baqiriy bilan Milliy armiya va Eron Islom Respublikasi Qurolli kuchlari oʻrtasida mudofaa va harbiy qoʻshma qoʻmita tuzishga kelishib oldi.

2014-yilda Qishki Olimpiada oʻyinlarining ochilish marosimida ishtirok etish uchun delegatsiya tarkibida Sochida Prezident Rahmonga hamrohlik qilgan. 2016-yilda Mustaqillikning 25 yilligiga bagʻishlangan Dusti maydonida parad oʻtkazildi, general-leytenant Mirzo Rudakiy shoh koʻchasi boʻylab oʻtkazilgan paradni koʻzdan kechirdi va ishtirokchilarni yubiley bilan tabrikladi.
Gonadoliberin

Gonadotropin-rilizing-gormon (boshqa nomlari: gonadorelin, gonadoliberin, gonadotropin-rilizing-faktor; qisqartmasi GnRG) gipotalamus rilizing-gormonlari sinfi vakillaridan biridir.
Sherali Xayrulloyev

Sherali Xayrulloyevich Xayrulloyev – Tojikiston davlat va siyosat arbobi. 1995—2013-yillarda Tojikiston mudofaa vaziri.

 Biografiyasi 
1949 yil 8 noyabrda tugʻilganSherali Xayrulloev na vstreche s aktivistami Xoroga. 1966-yilda oʻrta maktabni tamomlagan. 1970-yilda Tojikiston davlat universitetini, 1974-yilda Moskva moliya institutini (sirtdan) tamomlagan. 1970-yildan 1977-yilgacha SSSR Ichki ishlar vazirligining ichki qoʻshinlarida xizmat qilgan: harbiy qism moliya boʻlimi boshligʻining yordamchisi, harbiy qism moliya boʻlimi boshligʻi, oziq-ovqat xizmati boshligʻi. qism, harbiy qism komandirining moddiy-texnik taʼminot boʻyicha oʻrinbosarihttps://rus.ozodi.org/a/27927790.html. Krasnoyarsk oʻlkasining Nijnyaya Poima qishlogʻida va Tuva Avtonom Sovet Sotsialistik Respublikasining Qizil shahrida xizmat qilganhttp://www.president.tj/node/6196.

1977-yildan Tojikiston SSR Ichki ishlar vazirligining axloq tuzatish ishlari muassasalari tizimida xizmat qilgan. Mehnat davolash markazi boshligʻining oʻrinbosari, axloq tuzatish muassasasi boshligʻi, Tojikiston SSR ichki ishlar vazirligining axloq tuzatish muassasalari boʻlimi boshligʻi oʻrinbosari va boshligʻi lavozimlarida ishlagan.

1988-yilda Tojikiston SSR ichki ishlar vazirining oʻrinbosari etib tayinlangan.

1992-yilda Tojikistonda boshlangan fuqarolar urushi davrida markaziy hukumatga sodiq qolgan, noqonuniy qurolli guruhlarga qarshi harbiy amaliyotlar uyushtirgan va shu sababli mustaqil Tojikiston Respublikasi ichki ishlar vaziri oʻrinbosari lavozimida qolgan.

1995-yil 7-aprelda Tojikiston mudofaa vaziri etib tayinlandi. Prezident Imomali Rahmonovga sodiq odamlardan biri. Prezidentining 2006-yildagi farmoni bilan qaytadan mudofaa vaziri etib tayinlandi. Tojikiston milliy qurolli kuchlarini yaratish va rivojlantirishga katta hissa qoʻshgan. Bir necha bor tojik armiyasining boʻlginchilar qoʻzgʻolonlariga qarshi jangovar harakatlariga rahbarlik qilgan. 2013-yil 19-noyabrda isteʼfoga chiqqan.

2014-yil yanvar oyida Tojikiston Prezidentining milliy xavfsizlik masalalari boʻyicha yordamchisi etib tayinlangan.
Larisa Luppian

Larisa Reginaldovna Luppian (1953-yil 26-yanvarda tugʻilgan) — rus teatr va kino aktrisasi.

 Filmografiya 
1962 — „Sen yetim emassan“ — Dzidra.

1973 — „Alisa Freyndlix. Saylanma“ (hujjatli film)

1974 — „Besh daqiqa qoldi“ (film-spektakl)

1975 — „Troil va Kressida“ (film-spektakl)

1977 — „Iyundagi ortiqcha kun“ (film-spektakl) — Melisenta.

1978 — „Kechikkan uchrashuv“ — Natasha Proskurova, leningradlik yosh aktrisa.

1982 — „Rudin“ (film-spektakl) — Aleksandra Pavlovna Lipina

1982 — „Mont-Oriol“ (film-spektakl) — Sharlotta Oriol

1984 — „Mimoza va boshqa gullar dastasi“ — Alyona, Dimaning rafiqasi.

1987 — „Mening jangovar hisob-kitobim“ — shifoxonadagi bemor.

1992 — "„Mushketyorlar oradan yigirma yil oʻtgach“ — monax ayol.

1994 — „Kar (ochilmaydigan jinoiy ish)“ — Katya.

1998 — „Yuz“ (film-spektakl)

1999 — „Oldindan toʻlayman“ — Polina Sergeyevna Ametistova, xotin, aktrisa.

2002 — „Fonuslari sindirilgan koʻchalar-4“, Valeriyaning onasi.

2002 — „Intim hayot“ (film-spektakl) — Amanda.

2003 — „Frederik yoxud jinoyatlar xiyoboni“ (film-spektakl)

2003 — „Istak-xohishlar tramvayi“ (film-spektakl) — Blansh Dyubua.

2004 — „Fonuslari sindirilgan koʻchalar-6“ — Irina Petrovna Zelenina, deputat.

2004 — „Tergov sirlari-4“ — Polyanskaya.

2004 — „Oʻzimning yot hayotim“.

2005 — „Eshelon“ — pani Zborovska.

2007 — „Har donishmandga oddiylik yetarli“ (film-spektakl) — Sofya Ignatevna Turusina.

2007 — „Taqdir hazili. Davomi“ — aeroport xodimasi.

2007 — „Tozilar“ — Natalya Sergeyevna Chulkova, tergovchi.

2008 — „Night and day“ (film-spektakl) — Janna, Maksning sobiq xotini.

2008 — „Mushketyorlarning Rossiyadagi favqulodda sarguzashtlari“ (hujjatli film).

2008 — „Madaniy qatlam. Aktyor Leonid Dyachkov“ (hujjatli film).

2009 — 2010 — „Soʻz ayolga“ — Natalya Ananeva.

2009 — „Ofarin, Laurensiya!“https://www.xabar.uz/uz/mualliflar/anvar-namozov/sen-etim-emassan-filmidagi-dzidrani-eslaysizmi

 

Turkum:1953-yilda tugʻilganlar
Turkum:Yashayotgan insonlar
Turkum:Rossiyalik aktrisalar
Turkum:Sovet aktrisalari
Ulugʻbek Inoyatov

Ulugʻbek Ilyosovich Inoyatov – 2019-yildan Oʻzbekiston Xalq demokratik partiyasi Markaziy Kengashi raisi hamda 2020-yildan Oʻzbekiston Respublikasi Oliy Majlisi Qonunchilik palatasi Spikerining oʻrinbosari. 2013-2018-yillarda Xalq taʼlimi vaziri.

 Biografiyasi 
Inoyatov Ulugʻbek Ilyasovich 1962-yilda Toshkent shahrida tugʻilgan. 1985-yilda Toshkent politexnika institutini tugatgan, 1998-yilda Toshkent moliya institutini tugatgan.

Mehnat faoliyatini 1985-yilda Toshkent politexnika institutida assistent sifatida boshlab, 1993-yillga qadar ushbu muassasada assistent va aspirant vazifalarida faoliyat yuritgan.

1993—1999-yillarda Toshkent arxitektura-qurilish institutida dekan muovini, dekan, 1999—2003-yillarda Toshkent moliya-iqtisod kolleji direktori, 2003—2006-yillarda Oʻzbekiston Respublikasi Prezidentining Fan, taʼlim, sogʻliqni saqlash va sportni rivojlantirish masalalari boʻyicha Davlat maslahatchisi xizmati Taʼlim va kadrlar tayyorlash milliy dasturini amalga oshirish boʻyicha guruhining bosh konsultanti, 2006—2011-yillarda Toshkent moliya-iqtisod kolleji direktori, 2011—2013-yillarda Toshkent davlat pedagogika universiteti rektori kabi vazifalarda faoliyat olib borgan.

2013—2018-yillarda — Oʻzbekiston Respublikasi xalq taʼlimi vaziri„Ulugbek Ilyasovich Inoyatov“ stal novim Ministrom narodnogo obrazovaniya Respubliki Uzbekistan"U eski zamon odami edi. 

2017—2018-yillarda Oʻzbekiston shaxmat federatsiyasi raisi boʻlgan.

2018—2019-yillarda Namangan davlat universiteti rektori vazifalarida ishlagan.

2019-yildan Oʻzbekiston xalq demokratik partiyasi markaziy kengashi raisi. 2020-yildan Oliy Majlis Qonunchilik palatasi deputati, spiker oʻrinbosari vazifasida ishlab kelmoqda..

 Mukofotlari 
Shuhrat medali va Doʻstlik ordeni bilan taqdirlangan.

 Tanqidlar 
2019-yildagi saylov kampaniyasi davrida deputatlikka nomzod Ulugʻbek Inoyatovning „Toshkentda 5 bolali oila 2 yarim million soʻm oylikka (taqriban 210 AQSh dollari) yashay oladi“, soʻzlari uchun keskin tanqidlarga uchragan edi.

 

 
 
 

Turkum:Oʻzbekiston yetakchilari
Turkum:Oʻzbekiston Respublikasi Oliy Majlisining deputatlari
Turkum:Toshkent davlat texnika universiteti bitiruvchilari
Turkum:Oʻzbekiston Xalq demokratik partiyasi a’zolari
Alisher Azizxoʻjayev

Azizxoʻjayev Alisher Abbosovich (1953—2012) — Oʻzbekistonlik siyosatchi, yuridik fanlar doktori. Madaniyat vaziri (2004-2007), Bosh vazir oʻrinbosari (1996-1998; 2003-2004).

 Biografiyasi 
 1953-yilda Rishton tumanida tugʻilgan.
 1975-yilda Toshkent davlat universitetining yuridik fakultetini tugatgan.
 1975-1991 yy. – Toshkent davlat universitetida turli lavozimlarda. 
 1991-1996 – Oʻzbekiston Prezidentining fan, ta’lim, sport boʻyicha davlat maslahatchisi.
 1996-1998 - Oʻzbekiston Bosh vazirining oʻrinbosari.
 1998-2003 – Davlat va jamiyat qurilishi akademiyasi rektori.
 2003-2004 - Oʻzbekiston Bosh vazirining oʻrinbosari.
 2004-2007 – Madaniyat vaziri.
 2007-2012 – Toshkent yuridik institutida kafedra mudiri.
 2008-2012 – Kurash federatsiyasi prezidenti.

 

Turkum:Oʻzbekiston Milliy universiteti bitiruvchilari
Turkum:Oʻzbekiston yetakchilari
Turkum:Oʻzbekiston Madaniyat vazirlari
Turkum:Yuridik fanlari doktorlari
Adhambek Fozilbekov

Fozilbekov Adhambek Ibragimovich (1940—2012) — Oʻzbekiston davlat arbobi, Toshkent shahar hokimi (1990—1994).

 Hayoti 
 Toshkent politexnika institutini tugatgan (1963).
 1963-1981-yil. — Toshkentdagi sopol zavodida ishlagan.
 1981 — OʻzSSR KP MK instruktori.
 1982 — Sobir Rahimov tumani komiteti 1-kotibi.
 1985 — OʻzSSR KP MK boʻlim boshligʻi oʻrinbosari.
 1985 — Toshkent shahar ijroiya komiteti 2-kotibi.
 1988 — OʻzSSR ministrlar soveti raisining oʻrinbosari.
 1989 — OʻzSSR Ministrlar sovetining SSSR ministrlar sovetidagi vakili.
 1990 — Toshkent shahar kengashi raisi.
 1991 — Toshkent shahar hokimi.BiografiyaIzvestiya TsK KPSS., Vipuski 1-2. Izd. Tsentralnogo komiteta KPSS, 1991Fazilbekov A. I. Vremya otdavat dolgi: Beseda o no­vom apparate vlasti s pervim sekretarem Tashk. gor. kom. partii, pred. Tashk. gor. Soveta nar. Deputatov A. I. Fazilbekovim//Part. jizn.— 1990.—№ 6.— S. 53—57.

 

Turkum:Toshkent davlat texnika universiteti bitiruvchilari
Turkum:Oʻzbekiston SSR Oliy Kengashi Prezidiumi a’zolari
Bahodir Abdurazzoqov

Bahodir Abbosovich Abdurazzoqov (1927—2006) — OʻzSSR tashqi ishlar vaziri (1980-85), diplomat, tarixchi.

 Biografiyasi 
Moskva davlat xalqaro aloqalar institutini tugatgan.

1974—1977 — Sovet Ittifoqining Bangladeshdagi elchixonasi maslahatchisi.

1977—1980 — Sovet Ittifoqining Afgʻonistondagi elchixonasi maslahatchisi.

1980—1985 — OʻzSSR tashqi ishlar vaziri.

1985-yilda — OʻzSSR KP MK xodimi.

1985—1989 — Sovet Ittifoqining Somalidagi elchisi.

1992-1994 – Oʻzbekistonning BMTdagi doimiy vakili«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 1, с. 8..

Turkum:Oʻzbekistonning BMTdagi doimiy vakillari
Turkum:SSSRning Favqulodda va muxtor elchilari